17/08/2022 | Administración LocalMunicipal
Oroso
Aprobación definitiva da modificación do proxecto de compensación do polígono 1 da área de reparto AR-Sector Nº 1

ANUNCIO. EXP.2022/X999/000338. Con data de 10/08/2022 esta Alcaldía procedeu a ditar a seguinte Resolución:JULA FRANCOIS ARANTZAMENDIXXXXXXXXX en representación da Xunta de Compensación do Polígono 1 da Area de Reparto Sector 1 no que solicita que por parte do Concello de Oroso se proceda a aprobar de xeito definitivo a modificación do proxecto de compensación do polígono 1 da área de reparto AR-Sector – Nº 1. LOGO DE VER o anuncio de exposición pública por prazo dun mes do acordo inicial de modificación publicado no BOP nº 209 de 3 de novembro de 2021 así como o anuncio de exposición pública por prazo de 1 mes publicado no xornal “La Voz de Galicia” do 3 de maio de 2022. LOGO DE VER que no citado prazo non se ten constancia da presentación de alegación algunha. LOGO DE VER o informe emitido con carácter favorable polo Arquitecto Municipal con data de 7/06/2022 así como o informe emitido con data de 15/06/2022 polo Secretario da Corporación. LOGO DE VER o anuncio de exposición pública por prazo de un mes realizado pola Xunta de Compensación no BOP nº 125 do 4 de xullo de 2022 substitutivo da notificación individualizada aos propietarios e interesados. LOGO DE VER que non se ten constancia da presentación de alegación algunha. LOGO DE VER o informe emitido polo Secretario da Corporación con data de 10/08/2022, e considerando por esta Alcaldía que a notificación realizada no BOP con data de 4 de xullo de 2022 é substitutiva da notificación individualizada dos propietarios conforme establece o artigo 45 da Lei 39/2015, de 1 de outubro, de Procedemento Administración Común das Administracións Públicas. Tendo en conta a competencia que me atribúe o artigo 21.1. j da Lei 7/1985, de 2 de abril, Reguladora de Bases de Réxime Local pola presente RESOLVO: Primeiro: Aprobar definitivamente a modificación de xeito definitivo a modificación do proxecto de compensación do polígono 1 da área de reparto AR-Sector – Nº 1 aprobada inicialmente pola Xunta de Compensación en asemblea celebrada o 28/10/2021 a fin de que a totalidade da parcela 4b poida adicarse a vivenda libre. Segundo: Notificar a presente á Xunta de Compensación e proceder igualmente á publicación no Boletín Oficial da Provincia co réxime de recursos que resulte procedente.” O que se fai público para xeral coñecemento facendo constar que Este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 124.1 da Lei 39/2015, de 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. Oroso, 10 de agosto de 2022 O alcalde Luís Rey Villaverde.